**EDUCAŢIA FIZICĂ PRIN JOC**

„**Deşi pare că ne jucăm - învăţăm**” ne dovedeşte importanţa deosebită instructiv – educativă a jocurilor, precum si marea lor valoare pedagogică.

Prin joacă paralel cu efectul de amuzament, distractiv, copiii acumulează o mulţime de cunoştinţe de bază despre lumea înconjurătoare, , elemente necesare în învăţarea ulterioară în domeniul ştiinţelor, artei, sportului, comunicării; joaca în aer liber favorizează contactul nemijlocit cu lumea materială şi facilitează înţelegerea unor fenomene legate de relaţiile fizice ale corpului uman cu natura; jocurile de rol, de situaţie, dezvoltă memoria, gândirea, creativitatea, limbajul; prin jocurile colective sociabilitatea copiilor devine mai activă;

**Clasele a III- a și a IV-a**

Scopul activității: Dezvoltarea capacităţii elevilor de a realiza jocuri de mișcare și ștafete cuprinzând deprinderi motrice de baza

Educarea sentimentelor şi convingerilor morale pozitive (fair-play, respect, colaborare, întrajutorare, prietenie, etc.)

Materiale necesare;cretă ,copete,fluier,popice

Joc nr. 1: " **Scrisoarea merge"**

Toți copiii sunt dispuși in formație de cerc. În jurul picioarelor fiecare își desenează un cerc. În mijlocul cercului mare se afla un copil care are rol de "Poștaș".La începere jocului poștașul strigă:"Scrisoarea merge de la ..(Radu) la …(Ana)!"Cei care și-au auzit numele trebuie să treacă repede unul in locul celuilalt. În timpul acesta poștașul caută să ocupe unul dintre cele doua cerculețe. Acela care rămâne fără cerc rămâne "poștaș" si jocul continuă. Dacă postașul nu reușește să ocupe nici un cerculeț,continuă jocul si strigă o alta pereche.

Joc nr. 2 :" **Ștafeta cu ocolire de obstacole"**

Elevii sunt organizați în 3 echipe. Se stabilește traseul și se prezintă obstacolele - popicele si cele trei cercuri. Pe rând, echipele se aliniază la start. La semnal, primul elev din echipă pornește în alergare,ocolește popicele,sare in cele trei cercuri așezate pe traseu, aleargă spre următorul din echipa sa si preda ștafeta.Următorul jucător nu are voie să primească ștafeta decât la linia de pornire. Echipa care reușește timpii cei mai buni, câștigă.

Joc nr.3: "**Ștafeta cu transport de obiecte"**

Elevii vor fi anunţaţi că vor învăţa un nou joc care se va realiza pe echipe. Elevii trebuie să-și găsească un nume pentru echipa din care fac parte.

Se explicǎ elevilor jocul nou :

Elevii sunt organizați în trei echipe, dispuse în coloană câte unul, înapoia unei linii de plecare/sosire. În fața fiecărei echipe se plasează trei/patru cercuri la distanță de 4-5m unul față de celălalt. La capătul traseului se așează un reper (jalon) care poate fi ocolit. La semnalul profesorului, primii copii din fiecare echipă ridică cele 3-4 „copete” așezate în fața lor și din alergare pun câte o „copetă” în fiecare cerc , apoi ocolesc jalonul și revin la propria echipă, predând ștafeta (atingere cu palma) următorului coechipier. Acesta va culege “copetele” și le va preda mai departe. Câștigă echipa care revine prima în formația inițială.

Se insista pe respectarea regulilor jocului :plecarea la semnal sonor,respectarea liniei de start,plecarea pe traseu doar după primirea ștafetei.

* Demonstrarea

Se exemplifică de către un copil jocul

.

* Executarea

Se execută o dată, de probă, pentru înțelegerea jocului.

Jocul se desfășoară timp de 10 minute.